CELEX: 62011CN0536
Language: et
Date: 2011-10-20 00:00:00
Title: Kohtuasi C-536/11: Eelotsusetaotlus, mille on esitanud Oberlandesgericht Wien als Kartellgericht (Austria) 20. oktoobril 2011 — Bundeswettbewerbsbehörde versus Donau Chemie AG jt

14.1.2012   
            
            
               ET
            
            
               Euroopa Liidu Teataja
            
            
               C 13/5
            
         Eelotsusetaotlus, mille on esitanud Oberlandesgericht Wien als Kartellgericht (Austria) 20. oktoobril 2011 — Bundeswettbewerbsbehörde versus Donau Chemie AG jt
   (Kohtuasi C-536/11)
   2012/C 13/11
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Wien als Kartellgericht
   
      Põhikohtuasja pooled
   
   
      Avaldaja: Bundeswettbewerbsbehörde
   
      Puudutatud isikud: Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, Ashland-Südchemie-Kernfest GmbH, Ashland Südchemie Hantos GmbH
   
      Eelotsuse küsimused
   
   
               1.
            
            
               Kas liidu õigusega, arvestades eelkõige Euroopa Kohtu 14. juuni 2011. aasta otsust kohtuasjas C-360/09: Pfleiderer, on vastuolus kartellikokkuleppeid käsitlev siseriiklik õigusnorm, mis seab menetluses mitteosalenud kolmandate isikute õiguse tutvuda konkurentsikohtu toimikuga selleks, et ette valmistada kahju hüvitamise hagiavaldused kartellis osalenud isikute vastu (ka) menetlustes, milles kohaldati ELTL artiklit 101 või 102 koostoimes määrusega nr 1/2003/EÜ (1), eranditult sõltuvusse kõigi menetluses osalevate poolte nõusolekust ega võimalda kohtul juhtumipõhiselt toimikuga tutvumise õiguse andmise või sellisest õigusest keeldumise tingimusi kindlaks määrates võtta arvesse liidu õigusega kaitstud huve?
            
         Kui esimesele küsimusele tuleb vastata eitavalt:
   
               2.
            
            
               Kas kirjeldatud siseriiklik õigusnorm on liidu õigusega vastuolus juhul, kui see kehtib küll samamoodi siseriikliku kartellimenetluse kohta ega näe leebema kohtlemise taotlejate esitatud dokumentide osas ette eriregulatsiooni nagu võrreldavad siseriiklikud normid teistes kohtumenetluse liikides, eelkõige hagimenetluses ja hagita menetluses tsiviilasjades ja kriminaalmenetluses, mis võimaldavad toimikuga tutvumist ka ilma poolte nõusolekuta tingimusel, et menetluses mitteosalenud kolmas isik põhistab oma õigusliku huvi toimikuga tutvumiseks ja teise isiku ülekaalukas huvi või ülekaalukas avalik huvi ei välista toimikuga tutvumise lubamist?
            
         
      (1)  Nõukogu 16. detsembri 2002. aasta määrus (EÜ) nr 1/2003 artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).